Paterna àmplia el servei de Bus a la Platja a dissabtes i diumenges
21/06/2016

# Paterna àmplia el servei de Bus a la Platja a dissabtes i diumenges

[![Autobús a la playa](/images/noticias/2016/06/Bus-Playa.jpg)](/images/noticias/2016/06/Bus-Playa.jpg)

21.06.2016

A partir del proper 1 de juliol i fins al 2 de setembre, els paterners i paterneres podran utilitzar la ruta Paterna-Port Saplaya

L'Ajuntament de Paterna ha decidit aquest any millorar encara més el servei que presta als veïns i veïnes amb l'autobús a la platja que connecta el municipi paterner amb Port Saplaya ampliant la seua cobertura als caps de setmana.

D'aquesta manera, els paterners i paterneres que desitgen anar a la platja aquest estiu durant els mesos de juliol i agost podran desplaçar-se en transport públic fins a Port Saplaya ininterrompudament de dilluns a diumenge.

Aquesta millora s'uneix a la decisió de l'Alcalde de Paterna, Juan Antonio Sagredo de començar a prestar el servei l'1 de juliol en lloc del 15 de juliol com feia l'anterior equip de govern del PP, una mesura que ja va implantar l'any passat despres d’accedir a l'Alcaldia i que va permetre incrementar considerablement el nombre de viatgers d'aquesta línia, passant dels 2.394 viatgers en 2013 i els 4.324 viatgers en 2014 als 7.232 en 2015.

La regidora d'Infraestructures, Seguretat i Medi Ambient, Núria Campos ha destacat hui que “amb la prestació del servei de bus a la platja també els caps de setmana l'executiu local socialista pretén atendre una reivindicació històrica per part de la ciutadania paternera que porta anys reclamant aquest servei també els dissabtes i diumenges” i ha assenyalat que “aquesta ampliació del servei incrementarà també el nombre d'usuaris de l'autobús, per la qual cosa aquest any pot ser que aquest estiu la línia sigui utilitzada per fins a 10.000 viatgers”.

Autobusos gratuïts a les piscines municipals d'estiu de la Coma i Valterna

Després de la decisió de tancar la piscina d'estiu de la carretera de Manises a causa del seu mal estat i el risc que comporta per a la seguretat dels seus usuaris, l'Ajuntament de Paterna va a posar també a la disposició dels ciutadans un autobús gratuït els dies laborables que transportarà als veïns i veïns que els desitgin des d'aquest lloc fins a les piscines d'estiu de Valterna i de Mas del Rosari-La Coma.